Sissiviljelyn logolla merkitty sissiviljelmä katutyöaukossa.
**Sissiviljely** tarkoittaa julkisilla paikoilla tai muiden mailla tapahtuvaa viljelyä. Se voidaan lukea osaksi kaupunkiviljelyä ja on yleensä melko pienimuotoista. Tyypillisesti sissiviljely tapahtuu hylätyillä tai maanomistajan hoitamatta jättämillä maa-alueilla, kuten tyhjillä tonteilla.

Kuvaus
------

Useimmiten sissiviljely tapahtuu luvatta, mutta mikäli kasvimaasta toivotaan pysyvää, on syytä pyytää lupa maanomistajalta. Luvatta tapahtuvasta sissiviljelystä voi myös koitua seurauksia. Salamyhkäisemmät sissiviljelijät toimivat yleensä öisin. Varsinkin suurempia sissiviljelytempauksia järjestetään kuitenkin yleensä kirkkaassa päivänvalossa ammattimaisen kaltaisesti toimien, jolloin toiminta voi satunnaiselle ohikulkijalle vaikuttaa tavalliselta talkootoiminnalta tai vaikkapa kaupungin puisto-osaston työskentelyltä.

Sissiviljely on nostanut merkittävästi suosiotaan 2000-luvulta lähtien muun kaupunkiaktivismin ohella erityisesti länsimaisissa suurkaupungeissa. Kasvimaan hoidon lisäksi sissiviljelyyn liittyykin usein toimintaa ilmastonmuutosta vastaan ja huolta maailman ruokakriisistä sekä luonnon monimuotoisuudesta.

Sissiniityt
-----------

Eräs Suomessa uutisoitu sissiviljelyn muoto on sissiniityt. Kotoperäisten luonnonkukkien viljelyssä omin luvin on tarkoitus muuttaa kaupunkien joutomaita niityiksi. Näiden niittyjen tavoitteina puolestaan on muun muassa suojella luonnon monimuotoisuutta: lajikirjoltaan monipuolisilla sissiniityillä tavoitellaan itse kasvilajien lisäksi myös pölyttäjien selviytymisen edesauttamista kaupunkiympäristössä.

Adam Purplea (syntymänimeltään David Wilkie) pidetään yhtenä nykyisen sissiviljelyn syntyhahmoista. Hän hoiti 70-80-luvuilla Manhattanin Lower East Sidella viiden tyhjän tontin alueella kansainvälistäkin kuuluisuutta kerännyttä "Eedenin puutarhaa".

Galleria
--------

* Sissiviljelyä RoomassaSissiviljelyä Roomassa
* Sissiviljelyä Calgaryssa.Sissiviljelyä Calgaryssa.
* Sissiviljelyä Alankomaissa.Sissiviljelyä Alankomaissa.
* Sissiviljelyä Los Angelesissa.Sissiviljelyä Los Angelesissa.

Lähteet
-------

1. 1 2 3  Muualla kaupungissa - hylätyt ja hoitamattomat alueet. Kaupunkiviljely.fi, 2011. Viitattu 25.12.2013
2. ↑  Panu Hietaneva: Veturipihalla kasvoi ruokaa.  *Nyt-liite*, 2009, nro 39, s. 14.
3. 1 2  Sissiniittyjä kylvävät miehet rakastavat luonnonkukkia: "Tämä on halpa harrastus, kerää vähän siemeniä ja viskoo sinne" *Yle Uutiset*. Viitattu 27.6.2021.
4. 1 2  Sade vihmoo ja palelee, juuri silloin on paras aika kylvää niittykukkia – näillä ohjeilla sinustakin tulee "ketosissi" *Yle Uutiset*. Viitattu 27.6.2021.
5. ↑  Original hipster Adam Purple, 82, living in Williamsburg schooling the next generation of bikers, vegans, environmentalists. NYDailyNews.com, 2013. Viitattu 25.12.2013 (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Sissiviljely**.
* Gruenewelle.org (Arkistoitu – Internet Archive)- Multilingual Guerrilla Gardening Site
* GuerrillaGardening.org- The global forum for guerrilla gardeners
* Blind Guerrilla Gardener (Arkistoitu – Internet Archive) An inspirational short film about a blind guerrilla gardener in London
* Police vs guerrilla gardeners *The Guardian* filmed guerrilla gardeners in London encounter the police.
* Allotmenteering (Arkistoitu – Internet Archive) Reflections on Guerrilla Gardening and Allotmenteering
* Moss Graffiti (Arkistoitu – Internet Archive) How to make moss graffiti
* Domestic Seed Bomb production Richard Reynolds demonstrates the Californian method of seed bomb making.
* Interview with the author of Urban Homestead (Arkistoitu – Internet Archive)- Erik Knutzen discusses guerrilla gardening and other collective action.